KOMISIJOS REGLAMENTAS (EB) Nr. 153/2006
2006 m. sausio 27 d.
iš dalies keičiantis Reglamentą (EB) Nr. 1819/2005, patvirtinantį planą, pagal kurį valstybėms narėms skiriamos 2006 m. biudžetiniams metams priskirtinos lėšos maistui iš intervencinių atsargų tiekti labiausiai nepasiturintiems asmenims Bendrijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. gruodžio 10 d. Tarybos reglamentą (EEB) Nr. 3730/87, nustatantį bendrąsias maisto iš intervencinių atsargų tiekimo paskirtoms organizacijoms, jį skirstančioms labiausiai nepasiturintiems asmenims Bendrijoje, taisykles (1), ypač į jo 6 straipsnį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (2), ypač į jo 3 straipsnio 2 dalį,
kadangi:
(1)
Pagal 1992 m. spalio 29 d. Komisijos reglamento (EEB) Nr. 3149/92, nustatančio išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles (3), 2 straipsnį, Komisijos reglamentu (EB) Nr. 1819/2005 (4) patvirtinamas paskirstymo planas, finansuotinas iš 2006 biudžetiniais metais turimų lėšų. Plane pirmiausia kiekvienai priemonę taikančiai valstybei narei nustatoma didžiausia suma, skiriama jos plano daliai įgyvendinti, ir kiekvienos rūšies produkto kiekis, kuris turi būti paimtas iš intervencinių agentūrų turimų atsargų, ir nustatoma subsidija tam tikrų produktų pirkimui rinkoje.
(2)
Siekiant atsižvelgti į konkrečius Graikijos poreikius, būtina keisti 2006 m. metinį planą, kad būtų leidžiama pašalinti ryžius atlyginant už javus ir javų produktus, pagal Reglamento (EEB) Nr. 3149/92 4 straipsnio 1 dalies b punkto 4 pastraipą. Todėl reikėtų atitinkamai pakeisti ir Reglamento (EB) Nr. 1819/2005 I priede nustatytą Graikijai skirtą pradinį ryžių kiekį.
(3)
Todėl reikėtų atitinkamai iš dalies pakeisti Reglamentą (EB) Nr. 1819/2005.
(4)
Šiame reglamente numatytos priemonės atitinka visų susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1819/2005 I priedas iš dalies keičiamas taip:
1)
b dalis keičiama šio reglamento I priede pateiktu tekstu;
2)
šio reglamento II priedo tekstas pridedamas kaip c dalis.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 27 d.